สวัสดีค่ะ ช่วงนี้เรามีอาการเจ็บหน้าอก หายใจรู้สึกแน่น มาประมาณ4วันแล้วค่ะ อายุ19 ไม่มีโรคประจำตัว แต่ไอแห้งๆมา2อาทิตย์ (ไม่ไอบ่อยมาก) อยู่ๆก็รู้สึกเจ็บขึ้นมา โดยเฉพาะเวลาเครียด (ช่วงนี้เราเครียดกังวลเรื่องโรคภัยหนักมากๆ) เวลาออกกำลังกายบางทีก็เจ็บหน้าอก เกิดจากอะไรคะ ควรไปพบแพทย์ไหมคะ อาการเท่านี้ ปล.ไม่เหงื่อออก ไม่มีไข้ ไม่มีนำ้มูก
สวัสดีค่ะ อาการเจ็บหน้าอก หายใจแล้วแน่นอก ไอแห้ง ดังกล่าวมานั้น อาจจะเกิดจากการมีการติดเชื้อในทางเดินหายใจส่วนบน จากเชื้อไวรัสหวัด ไวรัสไข้หวัดใหญ่ เชื้อแบคทีเรีย ทำให้มีอาการไอจากหลอดลมที่มีการระคายเคือง พอไอมาก อาจทำให้เจ็บหน้าอกตามมาได้ หรือไอจากสาเหตุอื่นๆเช่นกรดไหลย้อน หรือมีสิ่งแปลกปลอมในลำคอ เป็นต้นควรไปพบแพทย์เมื่อไอมากจนมีอาการหอบเหนื่อย ไอมีเลือดปน ไข้สูงเกิน 37.5 องศา หรือมีประวัติเสี่ยงเดินทางไปยังต่างประเทศหรือสถานที่ชุมนุมชน สัมผัสกับผู้ป่วยที่เป็นโรคเป็นต้นเบื้องต้นรักษาตามอาการด้วยการกินยาแก้ไอ ดื่มน้ำมากๆ อยู่ในที่ที่อากาศถ่ายเทสะดวก งดการทำงานหนักๆไปก่อน